ไร้ข้อสรุป! คุมเพดานดอกเบี้ยเช่าซื้อ “มอเตอร์ไซค์” สคบ.ขอเวลาศึกษา
ไร้ข้อสรุป! คุมเพดานดอกเบี้ยเช่าซื้อ “มอเตอร์ไซค์” สคบ.ขอเวลาศึกษา-รวบรวมข้อมูลให้ครบถ้วนอีกครั้ง
ไร้ข้อสรุป! คุมเพดานดอกเบี้ยเช่าซื้อ “มอเตอร์ไซค์” สคบ.ขอเวลาศึกษา-รวบรวมข้อมูลให้ครบถ้วนอีกครั้ง
23 มิ.ย. 2565

นายธสรณ์อัฑฒ์ ธนิทธิพันธ์ เลขาธิการ คณะกรรมการคุ้มครองผู้บริโภค (สคบ.) เปิดเผยว่า ความคืบหน้าเกี่ยวกับร่างประกาศคณะกรรมการว่าด้วยสัญญาเกี่ยวกับเรื่องเช่าซื้อรถยนต์และรถจักรยานยนต์ของสำนักงานคณะกรรมการคุ้มครองผู้บริโภค (สคบ.) ซึ่ง สคบ.ได้มีการประชุมคณะอนุกรรมการศึกษาเมื่อวันที่ 22 มิ.ย.65 ที่ผ่านมา ที่ประชุมคณะอนุกรรมการยังไม่ได้ข้อสรุป โดยจะมีกำหนดนัดประชุมใหม่อีกครั้ง เนื่องจากยังมีบางประเด็นที่ยังมีความเห็นไม่ตรงกัน
ทั้งนี้ การกำหนดเพดานดอกเบี้ยเช่าซื้อ เดิมได้ข้อสรุปสำหรับเพดานดอกเบี้ยเช่าซื้อรถใหม่ 15% รถยนต์ใช้แล้ว 20% แต่ในส่วนของมอเตอร์ไซค์ยังตกลงกันไม่ได้เนื่องจากคณะทำงานเสนอให้เก็บที่ 26% ขณะที่ผู้ประกอบการเสนอที่ 30% โดยที่ประชุมขอให้ไปรวบรวมข้อมูลให้ครบถ้วนอีกครั้ง จึงมีการนัดประชุมใหม่เพื่อพิจารณาเรื่องดังกล่าว